**20. 3. 2020**

**SPO – Naloge v delovnem zvezku in časovni trak**

1. S pomočjo delovnega lista o zgodovini Ajdovščine izpolni stran 63 v delovnem zvezku za spoznavanje okolja.

2. Izdelaš si lahko tudi časovni trak o zgodovini Ajdovščine. Navodila najdeš v delovnem zvezku na strani 65.

**MAT – množenje in deljenje s številom 0**

Didaktična igrica

- Pripravi si tri posodice (ali skledice ali krožničke). V vsako posodico daj dva predmeta (dve kocki ali dva fižolčka ali dva kamenčka…). Koliko kock imaš?

 3 ⋅ 2 = 6

- Kaj pa če v posodicah ne bi bilo nobene kocke? Vzemi kocke iz posodic. Kako bi zapisal račun za ta primer?

 3 ⋅ 0 = 0

- Kaj pa če vzameš 4 (5, 6 ...) prazne posodice? Koliko kock imaš?

- Kaj pa, če imaš tri posodice s po dvema kockama, ne bi pa vzel nobene posodice? Koliko kock bi imeli?

 0 ⋅ 2 = 0

Ugotovitev: **Ko množimo s številom 0, je rezultat vedno 0.**

* Deljenje s številom 0

- Imaš 15 kock, ki jih želiš razdeliti 3 prijateljem. Koliko kock bo dobil vsak prijatelj?

15 : 3 = 5

- Imaš 0 kock, ki jih pravično razdeliš med 3 prijatelje. Koliko kock bo dobil vsak?

 0 : 3 = 0

Kaj pa če bi 0 kock želel razdeliti med 5 (6 , 7 ...) prijateljev? Se rezultat kaj spremeni?

Ugotovitev:

**Če število 0 delimo z nekim številom, dobimo rezultat 0.**

* **SDZ 2, str. 85**

Množim z 0

Preberi naloge z besedilom. Oglej si slikovne prikaze, preberi račune in odgovore.

**Pri množenju s številom 0 je rezultat 0.**

Delim z 0

Preberi naloge z besedilom. Oglej si slikovne prikaze, preberi račune in odgovore.

**Če število 0 delimo z nekim številom, dobimo rezultat 0.**

* **SDZ 2, str. 86**
* Reši naloge.